1. FFE5B4"
1. FFE5B4"

**Ежевидните** образуваат ред (*Erinaceomorpha*) на вистински цицачи во кој има само еднo денешнo семејство − *Erinaceidae*. Тоа се кратконоги животни со пет прсти на секое стапало и со плантиграден начин на движење (прсните коски и петтата се паралелни со површината на која се оди). Главата е најчесто заострена и со издолжен нос. Крзното може да биде боцкаво (како кај ежевите) или меко (како кај гимнурите).

Морфологија
-----------

Морфолошките одлики на претставниците од оваа група се сметаат за примитивни. Тоа се мали цицачи со кратки нозе и големи стапала. Стапалата имаат пет прсти, со исклучок на некои африкански ежеви од родот *Atelerix*. Ежевидните се движат на плантиграден начин. Двете коски од долната потколеница (тибија и фибула) се сраснати во една коска. Опашката е влакнеста и со различна должина. Главата е издолжена, и тоа повеќе кај гимнурите отколку кај ежевите. Очите се мали, но се подобро развиени од оние на другите инсектојади. Формата на черепот е најразлична. Сите видови имаат мала мозочна кутија.

| Формула | С | П | П | К |
| --- | --- | --- | --- | --- |
| 36–44 | = | 3 | 1 | 3–4 | 3 |
| 2–3 | 1 | 2–4 | 3 |

Ежевите се понапредни во својата градба од гимнурите. Најзабележливата разлика меѓу двете потсемејства е крзното. Гимнурите и месечевите стаорци се прекриени со меко крзно, додека ежевите со густо крзно од тенки боцки, кои започнуваат од главата и продолжуваат кон грбот и страните. Бојата варира во зависност од видот, но најчесто таа е со жолти или сивкасто-кафени или црни тонови.

Забната формула на ежевите и гимнурите е мошне слична.

Првите секачи се големи. Кај гимнурите постојат три пара на секачи на секоја вилица, додека кај ежевите е изгубен третиот долен пар.

Систематика
-----------

Постојат 10 родови и 24 видови на ежевидни цицачи.

* + †Семејство Amphilemuridae
		- †Род Alsaticopithecus
		- †Род Amphilemur
		- †Род Gesneropithex
		- †Род Macrocranion
		- †Род Pholidocercus
	+ **Семејство Erinaceidae**
		- Потсемејство Erinaceinae (ежеви)
			* Род *Atelerix*
				+ Четирипрсен еж, *Atelerix albiventris*
				+ Северноафрикански еж, *Atelerix algirus*
				+ Јужноафрикански еж, *Atelerix frontalis*
				+ Сомалиски еж, *Atelerix sclateri*
			* Род *Erinaceus*
				+ Амурски еж, *Erinaceus amurensis*
				+ Јужен белоград еж, *Erinaceus concolor*
				+ Западен европски еж, *Erinaceus europaeus*
				+ Северен белоград еж, *Erinaceus roumanicus*
			* Род *Hemiechinus*
				+ Долгоушест еж, *Hemiechinus auritus*
				+ Индиски долгоушест еж, *Hemiechinus collaris*
			* Род *Mesechinus*
				+ Дауриски еж, *Mesechinus dauuricus*
				+ Хухов еж, *Mesechinus hughi*
			* Род *Paraechinus*
				+ Пустински еж, *Paraechinus aethiopicus*
				+ Брентов еж, *Paraechinus hypomelas*
				+ Индиски еж, *Paraechinus micropus*
				+ Голомев еж, *Paraechinus nudiventris*
		- Потсемејство Galericinae (гимнури или месечеви стаорци)
			* Род *Deinogalerix (изумрен)*
			* Род *Echinosorex*
				+ Голем месечев глушец, *Echinosorex gymnura*
			* Род *Hylomys*
				+ Долгоушест гимнур, *Hylomys megalotis*
				+ Џуџест гимнур, *Hylomys parvus*
				+ Краткоопашест гимнур или мал месечев стаорец, *Hylomys suillus*
			* Род *Neohylomys*
				+ Хајнански гимнур, *Neonylomys hainanensis*
			* Род *Neotetracus*
				+ Ријачки гимнур, *Neotetracus sinensis*
			* Род *Podogymnura*
				+ Динагатски гимнур, *Podogymnura aureospinula*
				+ Минданаоски гимнур, *Podogymnura truei*